Salaspils novada pašvaldības iestāde „Salaspils sporta nams”

Smilšu iela 1, Salaspils, LV- 2121 sporta.nams@salaspils.lv [www.salaspilssporto.lv](http://www.salaspilssporto.lv)

**Bērnu sporta svētki “Karlsons 2024”**

NOLIKUMS

1. **Sporta svētku mērķis:**
	1. Sekmēt bērnu un pieaugušo saikni ar sportu, izmantojot to kā vienu no virzītājspēkiem fiziskās kultūras un sporta tālākai izaugsmei un attīstībai;
	2. Veicināt sporta popularitāti un veselīgu dzīves veidu Salaspils iedzīvotāju vidū;
	3. Sniegt iespēju sporta organizācijām popularizēt sevi bērnu un pieaugušo vidū.
2. **Laiks un vieta**
	1. Sporta svētki notiek 2024.gada 31.augustā, Salaspilī;
	2. Sporta svētki norisināsies Salaspils sporta nama stadionā – Rudzu ielā 2, Salaspils;
	3. Sporta svētku norises laiks no plkst. 9:30 – 18:30;
		1. Sporta svētku laika plāns:

|  |  |
| --- | --- |
| 9:30 – 10:30 | Dalībnieku reģistrācija  |
| 9:30 – 17:00 | Foto orientēšanās distance (pēdējais starts 15:30) |
| 10:30 | Svētku atklāšanas parāde |
| 11:30 | Bērnu sporta svētku norise |
| 17:00 | Putu ballīte |
| 17:30 | Foto orientēšanās distances apbalvošana  |

1. **Sporta svētkus organizē:**
	1. Bērnu sporta svētki “Karlsons 2024” organizē Salaspils novada pašvaldības iestāde “Salaspils sporta nams”, sadarbībā ar “Salaspils sporta skola” un Salaspils sporta organizācijām. Bērnu sporta svētku “Karlsons 2024” galvenais tiesnesis Salaspils novada PI “Salaspils sporta nams” sporta organizatore – Linda Lankovska tālr. 20691077.
2. **Sporta svētku dalībnieki:**
	1. Sporta svētkos var piedalīties bērni līdz 14 gadiem (2010. dz.g. un jaunāki), kā arī viņu vecāki;
	2. Par nepilngadīga dalībnieka veselības stāvokli un dalību pasākumā atbildību uzņemas nepilngadīgās personas likumiskie pārstāvji. Piedaloties foto orientēšanās disciplīnā, katrs dalībnieks uzņemas pilnu atbildību par savu veselības stāvokli, izvērtē savas spējas un nepārsniedz tās, kā arī uzņemas pilnu atbildību par iespējamām traumām vai veselības traucējumiem sporta svētku laikā.
	3. Katrs dalībnieks ierodas uz sporta svētkiem ar pavadošo personu jeb likumisko pārstāvi;
	4. Sporta svētki notiek vecuma grupās pēc dzimšanas gada:
* **MZ 3** 2021. - 2020.dz.g. (3-4 g.v.)
* **MZ 5** 2019. - 2018.dz.g. (5-6 g.v.)
* **MZ 7** 2017 . - 2016.dz.g. (7-8 g.v.)
* **MZ 9** 2015. - 2014.dz.g. (9-10 g.v.)
* **MZ 11** 2013. - 2012.dz.g. (11-12 g.v)
* **MZ 13** 2011. – 2010.dz.g. (13-14 g.v.)
* Ģimenes orientēšanās distance 4 dalībnieki komandā (vismaz viens pieaugušais un bērns līdz 18 g.v.).
1. **Sporta svētku norise:**
	1. Svētku atklāšana ar priekšnesumiem un iepazīšanās ar sporta organizācijām;
	2. Salaspils novada atbalstāmās sporta organizācijas izveido stacijas ar uzdevumiem;
	3. Katrs dalībnieks kopā ar kārtas numuru saņem dalības karti, kurā ir norādīti pildāmie uzdevumi atbilstoši vecuma grupai;
	4. Bērni varēs pārbaudīt savas spējas tādos sporta veidos kā, vieglatlētika, basketbols, handbols, futbols, florbols, cīņu sporta veidi, galda teniss un citas sportiskas aktivitātes. Karlsons visiem dalībniekiem būs sagatavojis arī izklaidējošas pārsteigum aktivitātes un piemiņas medaļas;
	5. Ģimenes distance, foto orientēšanās Salaspils pilsētā;
	6. Svētku noslēgumā putu ballīte un foto orientēšanās uzvarētāju apbalvošana. Aicinām parūpēties par atbilstošu un/vai maiņas apģērbu.
2. **Pieteikumu iesniegšana un vērtēšana:**
	1. Pieteikšanās sporta svētkiem notiek aizpildot anketu uz vietas sporta svētku dienā no plkst. 09:30 līdz plkst. 10:30. Foto orientēšanās sacensību reģistrācija no plkst. 9:30 līdz 15:30.
	2. Dalībnieki stacijas ar uzdevumiem apmeklē atbilstoši sagatavotajam laika grafikam, savas vecuma grupas ietvaros;
	3. Sporta svētku “Karlsons” dalībnieki netiek vērtēti pēc uzvarām. Nosacījums ir izpildīt visus uzdevumus, saņemot “zīmogu” dalības kartē. Foto orientēšanās sacensībās tiks noteiktas 6 ātrākās ģimenes komandas.
3. **Apbalvošana:**
	1. Izpildot visus uzdevumus, katrs sporta svētku dalībnieks saņems piemiņas medaļu;
	2. Ģimenes distancē apbalvo sešas komandas.
4. **Izmaiņas sporta svētku nolikumā:**
	1. Organizatoriem ir tiesības nolikumā veikt izmaiņas un papildinājumus. Organizatori nav atbildīgi par to, ka dalībnieki nav iepazinušies ar nolikumu un to nezina;
	2. Ja nepieciešama papildus informācija, lūdzu sazināties ar pasākuma organizatoriem: PI “Salaspils sporta nams” sporta organizatore - Linda Lankovska, tālr. 20691077 (galvenā tiesnese un organizatoriskie jautājumi).
5. **Personas datu apstrāde:**
	1. Pārzinis datu apstrādei ir Salaspils novada pašvaldības iestāde „Salaspils sporta nams”, reģistrācijas Nr. 90010144332, adrese: Smilšu iela 1, Salaspils, LV- 2121, tālr. +371 20733333, e-pasts: sporta.nams@salaspils.lv, [www.salaspilssporto.lv](http://www.salaspilssporto.lv);
	2. Datu aizsardzības speciālista kontaktinformācija datu aizsardzības jautājumos: datu.aizsardziba@salaspils.lv;
	3. Piesakoties sporta svētkiem dalībnieks piekrīt savu personas datu apstrādei, pamatojoties uz Vispārīgās datu aizsardzības regulas 6.panta pirmās daļas a) apakšpunktu;
	4. Personas datu apstrādes mērķis ir:

9.4.1. lai pārliecinātos, ka dalībnieks atbilst pasākuma dalībnieka kritērijiem, kas noteikti nolikuma 4.1. punktā, attiecīgi veicot personas identifikāciju;

9.4.2. lai korekti atspoguļotu sporta svētku dalībnieka sniegto rezultātu, attiecībā pret citu dalībnieku rezultātiem, nepieciešama dalībnieka identificējoša informācija - vārds un uzvārds;

* 1. Ja dalībnieks līdz sporta svētku sākumam atsauc savu dalību pasākumā, organizators nodrošina savā rīcībā esošo attiecīgā dalībnieka personas datu dzēšanu;
	2. Informācija par organizatora veikto personas datu apstrādi pieejama [www.salaspilssporto.lv/privatuma-politika](http://www.salaspilssporto.lv/privatuma-politika)

**Informējam, ka bērnu sporta svētki “Karlsons 2024” ir publisks pasākums, kura laikā iespējama pasākuma dalībnieku personas datu apstrāde fotografējot un filmējot, kā arī pēc tam iegūtais materiāls tiks publicēts Salaspils sporta nama un Salaspils novada pašvaldības informatīvajos kanālos un izdevumos - sabiedrības informēšanas nolūkos.**

PASĀKUMA ORGANIZATORI PATUR TIESĪBAS MAINĪT NOLIKUMU PUBLICĒJOT INFORMĀCIJU [www.salaspilssporto.lv](http://www.salaspilssporto.lv)